Norbert Trelle

Norbert Trelle (født 5. september 1942 i Kassel i Tyskland) er en tysk katolsk prelat og emeritert biskop av Hildesheim.


== Liv og virke ==


=== Bakgrunn ===
Norbert Trelle var den fjerde og siste sønn av en arkitekt. hans onkel var prest, og virket i Jagsttal i Württemberg sør i Tyskland. Trelle gikk på Friedrichsgymnasium i Kassel, og etter at familien flyttet til Bonn på Beethoven-Gymnasium der til han ble uteksaminert i 1962. Deretter studerte han katolsk teologi i Bonn og Innsbruck.


=== Prest ===
Den 2. februar 1968 ble han presteviet av kardinal erkebiskop Joseph Frings i Köln. Etter flere sjelesørgeriske verv, som kapellan i Heiligenhaus og i Ratingen i Nordrhein-Westfalen, ble han sogneprest og bydekan i Wuppertal.


=== Hjelpebiskop i Köln ===
Den 25. mars 1992 utnevnte pave Johannes Paul II ham til titulærbiskop av Egnatia og hjelpebiskop i erkebispedømmet Köln. Erkebiskopen av Köln, kardinal Joachim Meisner, bispeviet ham den 1. mai 1992 i Kölnerdomen; medkonsekratorer var emeritert hjelpebiskop der, Augustinus Frotz og hjelpebiskop i Köln, Klaus Dick. Trelle var kommissær for det sørlige pastoraldistriktet i erkebispedømmetKöln og samtidig biskoppelig vikar for sjelesorgen for utenlandske katolikker. Kort tid etter ble han også residerende kannik i Köln.


=== Biskop av Hildesheim ===
Den 29. november 2005 ble Norbert Trelle utnevnt av pave Benedikt XVI til den 70.de biskop av Hildesheim. Den 11. februar 2006 ble han innsatt til embetet i Hildesheim domkirke.
Biskop Trelle var leder av migrasjonskommisjonen og medlem av kommisjonen for samfunnsmessige og sosiale spørsmål i Den tyske bispekonferanse.. Han ble valgt til nestleder for den tyske bispekonferanse den 5. oktober 2011 under høstens plenumsmøte for biskopene i Fulda, etter biskop Heinrich Mussinghoff, og innehadde dette embetet til han gikk av i september 2017.På bakgrunn av sitt engasjement i Migrasjonskommisjonen sa han: «Enhver som bekjenner sin tro kan ikke ignorere flyktningers og migranters skjebne». Han mente at en øvre grense for innvandrere var «uforenlig med Grunnloven», og sa at Middelhavet var «den største massegraven i Europa». I 2015 ble uttalelser fra Trelle kritisert fordi det ble ment at han bagatelliserte eller dekket over overgrepssaker i Hildesheim bispedømme.Den 9. september 2017 innvilget pave Frans biskop Trelles aldersbetingede fratreden.  Hans etterfølger,  Heiner Wilmer, overtok ikke etter ham før den 1. september 2018.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1770-1837) *1819
Kardinal Antonio Saverio De Luca (1805-1883) *1845
Erkebiskop Gregor (Leonhard Andreas) von Scherr, O.S.B. (1804-1877) *1856
Erkebiskop Friedrich Josef von Schreiber (1819-1890) *1875
Erkebiskop Franz Joseph von Stein (1832-1909) *1879
Erkebiskop Joseph von Schork (1829-1905) *1891
Biskop Ferdinand von Schlör (1839-1924) *1898
Erkebiskop Johann Jakob von Hauck (1861-1943) *1912
Erkebiskop Joseph Otto Kolb (1881-1955) *1935
Kardinal Julius August Döpfner (1913-1976) *1948
Kardinal Alfred Bengsch (1921-1979) *1959
Biskop Hugo Aufderbeck (1909-1981) *1962
Kardinal Joachim Meisner (1933-2017) *1975
Biskop Norbert Trelle (1942-) *1992


== Litteratur ==
Heinz-Günter Bongartz: fünfundsiebzig. Zum Geburtstag von Bischof Norbert Trelle. Hildesheim 2017.
Gerhard Best, Michael Feldmann, Ralf Preker (utg.): 350 Jahre Marienwallfahrt Werl. Bonifatius Verlag, Paderborn, ISBN 978-3-89710-482-2, s. 114–115.


== Referanser ==